རྒྱལ་པོའི་་དྲུང་དུ་་ཕྱིན་པ་དང༌།དེ་དག་རྒྱལ་པོཨི་རྐང་པ་ལ་་མགོ་བོས་ཕྱག་འཚལ་ཏེ་་ཕྱོགས་གཅིག་ཏུ་་འཁོད་དོ།དེ་ནས་་རྒྱལ་པོས་་དེ་དག་ལ་་ཁྱོད་ཅི་ལ་་འོངས་ཞེས་་དྲིས་པ་དང༌།དེ་དག་གིས་་དབྱིག་པ་ཅན་དང་་ཁྱིམ་བདག་རྩོད་པ་དེ་དག་ཐམས་ཅད་་སྨྲས་སོ།རྒྱལ་པོས་དབྱིག་པ་ཅན་ལ་་སྨྲས་པ།ཁྱོད་ཀྱིས་་གླང་བརྙས་སམ།བརྙས་སོ།འོ་ན་ཕྱིར་བྱིན་ནམ།ཁྱིམ་བདག་གིས་་མཐོང་བར་་བྱིན་ཏེ།ཁས་་ནི་་མ་བཏང་ངོ༌།རྒྱལ་པོས་སྨྲས་པ།དབྱིག་པ་ཅན་འདིས་་གླང་་ཕྱིར་བྱིན་ཏེ་་མ་སྨྲས་པས་ན།ལྕེ་ཆོད་ཅིག་ཁྱིམ་བདག་ཀྱང་་གླང་འོངས་པར་་མཐོང་ལ་་མ་བཏགས་པས་ན།མིག་ཕྱུངས་ཤིག་ཅེས་་བཅད་དོ།ཁྱིམ་བདག་གིས་སྨྲས་པ།དབྱིག་པ་ཅན་གྱིས་་གཅིག་ཏུ་་ན་་བདག་གི་་གླང་་ཕྲོགས།གཉིས་སུ་ན་་བདག་གི་་མིག་ཕྱུང་བ་བས།དབྱིག་པ་ཅན་་རྒྱལ་བར་གྱུར་ཀྱང་་བླའོ།མི་གཅིག་གིས་སྨྲས་པ།དབྱིག་པ་ཅན་གྱིས་་བདག་གི་་རྟ་རྒོད་མ་་བཀུམ་མོ་ཞེས་སྨྲས་པ་དང༌།རྒྱལ་པོས་དབྱིག་པ་ཅན་ལ་་ཁྱོད་ཀྱིས་་རྟ་ཇི་ལྟར་བསད་ཅེས་དྲིས་ན།བདག་ལམ་དུ་་ཞུགས་ཏེ།མཆི་མཆི་བ་ལས།མི་འདིས་རྟ་མ་བཏང་ཞིག་ཅེས་མཆིས་ནས།བདག་གིས་རྡོ་ཞིག་བླངས་ཏེ་འཕངས་པས་རྟ་གུམ་མོ།རྒྱལ་པོས་སྨྲས་པ།རྟ་བདག་གིས་་རྟ་མ་བཏང་ཞིག་ཅེས་སྨྲས་པས།རྟ་བདག་ནི་ལྕེ་ཆོག་ཅིགདབྱིག་པ་ཅན་ནི་རྡོ་འཕངས་པས་་ལག་པ་ཆོད་ཅིགམི་དེས་སྨྲས་པ།གཅིག་ཏུ་་ན་་བདག་གི་་རྟ་བསད།གཉིས་སུ་ན་་བདག་གི་་ལྕེ་་བཅད་པ་བས་་དབྱིག་པ་ཅན་་རྒྱལ་བར་གྱུར་ཀྱང་་བླའོ།ཤིང་མཁན་གྱིས་སྨྲས་པ།དབྱིག་པ་ཅན་གྱིས་་བདག་ལ་་ཆུའི་་གཏིང་ཅི་ཙམ་དུ་་ཟབ་ཅེས་་དྲིས་པས།ཁ་ནས་་སྟེའུ་ཐོགས་པ་་ཆུར་་ལྷུང་ངོ་ཞེས་་གསོལ་པ་དང༌།རྒྱལ་པོས་སྨྲས་པ།རྫས་ཅི་འཁྱེར་ཡང་ཕྲག་པ་ལ་་བཀུར་བར་རིགས་ཀྱི་ཁ་ནས་ཁྱེར་བས་ཤིང་མཁན་གྱི་་མདུན་སོ་གཉིས་ཆོག་ཅིག་དབྱིག་པ་ཅན་་ནི་་ཆུ་གཏིང་་ཟབ་བམ་ཞེས་དྲིས་པས་་ལྕེ་ཆོད་ཅིགཤིང་མཁན་གྱིས་སྨྲས་པ།གཅིག་ཏུ་་ན་བདག་གི་སྟེའུ་སྟོར།གཉིས་སུ་ན་་བདག་གི་་སོ་་བཅག་པ་བས་་དབྱིག་པ་ཅན་་རྒྱལ་བར་གྱུར་ཀྱང་་བླའོ།